„ Í tilefni þess að kvennalið Snæfells hefur náð þeim einstaka árangri að verða deildarmeistarar og Íslandsmeistarar kvenna á leiktíðinni 2014 til 2015 , hefur bæjarstjórn Stykkishólmsbæjar samþykkt að veita Körfuknattleiksdeild Umf. Snæfells afreksstyrk að upphæð 1.200.000 krónur . “ Þannig hljóðaði bókun sem kynnt var á heimasíðu Stykkishólmsbæjar í gær . „ Um leið og liðinu , þjálfara og öllum þeim sem vinna með Körfuknattleiksdeild Snæfells er óskað til hamingju með einstakan árangur , vill bæjarstjórn þakka alla framgöngu liðsins , sem hefur glatt okkur öll og hvatt jafnt unga sem eldri til þess að styðja við kvennalið Snæfells . Liðið er einstök fyrirmynd fyrir ungmenni í bænum . “